Document ID: 32005L0063

DIREKTIVA KOMISIJE 2005/63/ES
z dne 3. oktobra 2005
o popravku Direktive 2005/26/ES glede seznama živilskih sestavin ali snovi, začasno izključenih iz Priloge IIIa Direktive 2000/13/ES
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Evropskega parlamenta in Sveta 2000/13/ES z dne 20. marca 2000 o približevanju zakonodaje držav članic o označevanju, predstavljanju in oglaševanju živil (1), in zlasti člena 6(11) Direktive,
ob upoštevanju naslednjega:
(1)
Zaradi mnenja Evropske agencije za varno hrano (EFSA) je v Direktivi Komisije 2005/26/ES (2) določen seznam živilskih sestavin ali snovi, začasno izključenih iz Priloge IIIa Direktive 2000/13/ES.
(2)
V svojem mnenju z dne 2. decembra 2004 glede posameznih uporab ribje želatine je EFSA ugotovila, da ni verjetno, da bi pri uporabi tega proizvoda kot nosilne snovi za vitamine in karotenoide ta povzročil hude alergijske reakcije.
(3)
Karotenoidi so bili po pomoti izpuščeni iz seznama v Prilogi k Direktivi 2005/26/ES, zato jih je treba vanj dodati -
SPREJELA NASLEDNJO DIREKTIVO:
Člen 1
V drugem stolpcu Priloge k Direktivi 2005/26/ES se sedma alinea zamenja z naslednjim:
„-
Ribja želatina, ki se uporablja kot nosilna snov za vitamine ali karotenoide in arome.“
Člen 2
1. Države članice najpozneje do 3. decembra 2005 sprejmejo in objavijo zakone in druge predpise, potrebne za uskladitev s to direktivo. Komisiji takoj posredujejo besedila navedenih predpisov in primerjalno tabelo med navedenimi predpisi in to direktivo.
Države članice te predpise uporabljajo od 25. novembra 2005.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 3. oktobra 2005

Labels: 0
3